Call หุ้น EARTH บวกพุ่ง 44% ตามหุ้นอ้างอิง
Call DW หุ้นพลังงานยังคงปรับตัวลงต่อในวันพุธตามหุ้นอ้างอิงที่ปรับตัวลงเป็นวันที่ 2 ติดต่อกัน รวมทั้งแรงขายในหุ้นธนาคารที่เข้ามาร่วมด้วยวานนี้ ส่งผลให้ Call DW หุ้นธนาคารปรับตัวลงเช่นกัน นอกจากนี้ ภาวะที่มีแรงขายหุ้นดังกล่าวส่งผลให้ดัชนีหลักทรัพย์แกว่งตัวในแดนลบแทบตลอดทั้งวัน เป็นเหตุให้นักลงทุนเทรด SET50 Put หนาแน่นต่อเนื่อง
15 ต.ค. 2558

บล.แมคควอรี DW28 เปิดเผยว่า Call DW หุ้นพลังงานยังคงปรับตัวลงต่อในวันพุธตามหุ้นอ้างอิงที่ปรับตัวลงเป็นวันที่ 2 ติดต่อกัน รวมทั้งแรงขายในหุ้นธนาคารที่เข้ามาร่วมด้วยวานนี้ ส่งผลให้ Call DW หุ้นธนาคารปรับตัวลงเช่นกัน นอกจากนี้ ภาวะที่มีแรงขายหุ้นดังกล่าวส่งผลให้ดัชนีหลักทรัพย์แกว่งตัวในแดนลบแทบตลอดทั้งวัน และเป็นเหตุให้นักลงทุนเทรด SET50 Put หนาแน่นต่อเนื่อง ตัวอย่างเช่น S5028P1511A เป็นต้น
ทั้งนี้ Put DW บนหุ้นพลังงานและธนาคารปรับตัวขึ้นสวนทาง ตัวอย่าง DW28 เช่น PTT28P1602A +4.4% ขณะที่ราคาหุ้นปิด -1.1% และ SCB28P1602A +4.7% เทียบกับหุ้นอ้างอิงที่ปิด -1.0% เป็นต้น
อย่างไรก็ตาม การซื้อขายระหว่างวันนักลงทุนให้ความสนใจ DW บนหุ้นขนาดกลางและเล็ก ตัวอย่างเช่น Call DW บนหุ้นรับเหมาก่อสร้าง วัสดุก่อสร้าง ไอซีที และอสังหาริมทรัพย์ โดยเป็นผลมาจากข่าวมาตรการกระตุ้นอสังหาริมทรัพย์ของรัฐบาล ซึ่งส่งผลให้นักลงทุนให้ความสนใจ DW บนหุ้นในกลุ่มดังกล่าวด้วย ทั้งนี้ หุ้นที่ปรับตัวขึ้นสวนตลาดได้แก่ SAMART และ EARTH  โดยราคา Call DW ปิดพุ่งตามหุ้นอ้างอิงด้วย ตัวอย่างเช่น SAMA28C1601A +9.7% และ EART28C1511A +44.4% เทียบกับหุ้นอ้างอิงที่ปรับตัวขึ้น +3.1% และ +4.1% ตามลำดับ
ทางด้านข้อมูลการซื้อขาย DW28 ในวันพุธ นักลงทุนย้ายเงินลงทุนมายัง DW ที่มีอายุคงเหลือยาวขึ้น โดยมีแรงซื้อสุทธิใน EART28C1603A 3.0 ล้านหน่วย ขณะที่มีแรงขายสุทธิใน EART28C1511A 2.2 ล้านหน่วย นอกจากนี้ นักลงทุนยังซื้อสุทธิ QH28C1603A ITD28C1601A และ TRUE28C1601A ขณะที่ขายสุทธิ WHA28C1512A IVL28C1601A และ QH28C1512A ตามลำดับ 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 36,374.90 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,034.23 ล้านบาท
คิดเป็น 5.6% 